Nykyään kyse on rikollisjengien välienselvittelyistä, joissa käytetään ampuma-aseita tai räjähteitä.

Poliisille on nyt päätetty antaa lisää resursseja rikollisuuden kitkemiseksi, kertoo sisäministeri Peter Damberg.

(artikkeli jatkuu alla)

(artikkeli jatkuu alla)

– Suurin muutos on poliisille myönnetyt lisäresurssit. Päätöksemme on, että tulevan viiden vuoden aikana palkkaamme Ruotsiin 10 000 uutta poliisia. Poliisien määrä nousee siis 30 000:sta 40 000:een vain viidessä vuodessa, se on valtava kehitys. Haluamme lisää poliiseja Ruotsin kaduille lisäämään turvallisuutta, hän sanoo.

Kovempia tuomioita aserikoksista

– Aserikoksista tulee jatkossa kovemmat tuomiot. Annamme poliisille myös valtuudet työskennellä it-kommunikoinnin paikallistamisessa ja käyttää salaisia datatietoja ja kameravalvontaa, joten poliisille annettavien työkalujen hyväksi tullaan tekemään pitkä rivi lakimuutoksia.

Ministeri ei halua lähteä neuvomaan, miten Suomessa vältyttäisiin vastaavalta tilanteelta.

– Ei minulla ole antaa neuvoja Suomelle. Uskon, että Suomi tietää parhaiten itse miten hoitaa asiansa. Ruotsissa otamme huumekysymyksen todella vakavasti nyt, koska tajuamme, että merkittävä osa rikollisjengien rahoituksesta hankitaan huumekaupoilla.

